b'\n_START_ARTICLE_\nAlpabetong Balines\n_START_PARAGRAPH_\nAng alpabetong Balinese, na tinatawag ng mga katutubo na Aksara Bali at Hanacaraka, ay isang abugida na ginagamit sa pulo ng Bali sa Indonesia. Ito ay ginagamit sa pagsulat ng wikang Austronesiyano na Balinese, ang lumang wikang Javanese at ng wikang Sanskrit, na wikang liturgiko sa ng mga Hindu sa Bali. Sa paglalagay ng ilang pagbabago, ginagamit din ito sa wikang Sasak, na sinasalita sa kalapit na pulo ng Lombok. Ang sistemang panulat ay nanggaling sa panulat na Brahmi kagaya ng maraming sistemang panulat sa Timog at Timog-silangang Asya. Ang alpabetong Balinese, kasama ng alpabetong Javanese ay itinuturing na pinakamadibuho at mapalamuti sa mga panulat na Brahmic sa Timog-silangang Asya._NEWLINE_Ang pang-araw-araw na ginagamit na panulat sa Bali ay ang alpabetong Latin ngunit ang alpabetong Balinese ay pinapahalagahan pa rin at karaniwang makikita ssa mga tradisyonal na seremonya at karaniwang iniuugnay sa pananampalatayang Hindu. Ang panulat ay karaniwang ginagamit ngayon sa pagtulad ng mga lontar o palm leaf manuscripts na naglalaman ng mga sulating panrelihiyon.\n_START_SECTION_\nKatangian\n_START_PARAGRAPH_\nMayroong 47 na titik ang alpabetong Balinese. Bawat titik ay kumakatawan sa isang pantig na may likas na patinig na maaaring /a/ o /\xc9\x99/ sa dulo ng bawat pangungusap. Ito ay maaaring mabago sa pamamagitan ng mga kudlit o diacritics. Ang taal na Balinese ay maaaring isulat gamit lamang ang 18 katinig at 9 na patinig, habang ang mga salin at hiram na salita mula sa Sanskrit at lumang Javanese ay kinakailangan ang kabuuang 47 na titik. May mga dagdag ding titik para sa pagsulat ng wikang Sasak. Ang bawat katinig ay may anyong pangkabit-kabit na tinatawag na gantungan na nagpapawalang saysay sa likas na patinig ng naunang pantig._NEWLINE_Ang mga bantas ay ang tuldok, kuwit at tutuldok, kasama rin ang ilang mga bantas para sa pagsisimula at pagtatapos ng isang talata. May notang ginagamit sa musika na kamukha ng mga kudlit at titik. Ang alpabeto ay isinusulat nang mula kaliwa pakanan nang walang pagitan ang mga salita\xc2\xa0(Scriptio continua)._NEWLINE_Mayroon ding tinatawag na mga "Banal na titik o aksara modre na makikita sa mga sulating panrelihiyo at mga anting-anting. Ang karamihan sa mga titik ay sinusulat kasama ang kudlit na ulu candra.\xc2\xa0\n_START_SECTION_\nMga titik\n_START_PARAGRAPH_\nAng mga titik sa Balinese ay tinatawag na aksara (\xe1\xac\x85\xe1\xac\x93\xe1\xad\x84\xe1\xac\xb1\xe1\xac\xad), at bawat isang titik ay kumakatawan sa isang pantig na may likas na patinig na /a/.\n_START_SECTION_\nMga kudlit\n_START_PARAGRAPH_\nAng mga kudlit o pangangge, (binibigkas na\xc2\xa0/p\xc9\x99\xc5\x8ba\xc5\x8b\xc9\xa1e/), at tinatawag ding sandhangan\xc2\xa0kung tinutukoy ang alpabetong\xc2\xa0Javanese script\xc2\xa0ay mga tanda na di maaaring isulat nang walang kasamang katinig. Kung sila\'y ikakabit sa katinig, nababago nila ang bigkas dito. Ang tatlong uri ng kudlit ay ang\xc2\xa0pangangge suara, pangangge tengenan (binibigkas na\xc2\xa0/t\xcc\xaa\xc9\x99\xc5\x8b\xc9\x99nan/) at ang\xc2\xa0pangangge aksara.\n_START_SECTION_\nUnicode\n_START_PARAGRAPH_\nAng alpabetong panulat na Balinese ay idinagdag sa Pamantayang Unicode\xc2\xa0noong Hulyo, 2006 at inilabas bilang bersyong 5.0._NEWLINE_Ang Unicode block para sa Balinese ay U+1B00\xe2\x80\x93U+1B7F:'